title: A Tanács 2005/725/KKBP közös álláspontja (2005. október 17.) a terrorizmus elleni küzdelemre vonatkozó különleges intézkedések alkalmazásáról szóló 2001/931/KKBP közös álláspont naprakésszé tételéről és a 2005/427/KKBP közös álláspont hatályon kívül helyezéséről

text:
               18.10.2005

               HU

               Az Európai Unió Hivatalos Lapja

               L 272/28

      A TANÁCS 2005/725/KKBP KÖZÖS ÁLLÁSPONTJA

   (2005. október 17.)
   a terrorizmus elleni küzdelemre vonatkozó különleges intézkedések alkalmazásáról szóló 2001/931/KKBP közös álláspont naprakésszé tételéről és a 2005/427/KKBP közös álláspont hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre, és különösen annak 15. és 34. cikkére,
   mivel:

               (1)

               A Tanács 2001. december 27-én elfogadta a terrorizmus elleni küzdelemre vonatkozó különleges intézkedések alkalmazásáról szóló 2001/931/KKBP közös álláspontot (1).

               (2)

               A Tanács 2005. június 6-án elfogadta a 2001/931/KKBP közös álláspont naprakésszé tételéről szóló 2005/427/KKBP közös álláspontot (2).

               (3)

               A 2001/931/KKBP közös álláspont rendszeres felülvizsgálatot ír elő.

               (4)

               Határozat született arról, hogy a 2001/931/KKBP közös álláspont mellékletét naprakésszé kell tenni, valamint a 2005/427/KKBP közös álláspontot hatályon kívül kell helyezni.

               (5)

               A 2001/931/KKBP közös álláspont 1. cikke (4) bekezdésében meghatározott követelményeknek megfelelően listát állítottak össze,

         ELFOGADTA EZT A KÖZÖS ÁLLÁSPONTOT:
   1. cikk
   Azon személyek, csoportok és szervezetek felsorolását, amelyekre a 2001/931/KKBP közös álláspontot alkalmazni kell, a melléklet tartalmazza.
   2. cikk
   A 2005/427/KKBP közös álláspont hatályát veszti.
   3. cikk
   Ez a közös álláspont elfogadása napján lép hatályba.
   4. cikk
   Ezt a közös álláspontot az Európai Unió Hivatalos Lapjában ki kell hirdetni.

      Kelt Luxembourgban 2005. október 17-én.

            a Tanács részéről

            az elnökasszony

         M. BECKETT

      (1)  HL L 344., 2001.12.28., 93. o. A legutóbb a 2005/220/KKBP közös állásponttal (HL L 69., 2005.3.16., 59. o.) módosított közös álláspont.

      (2)  HL L 144., 2005.6.8., 54. o.

      MELLEKLET
      Az 1. cikkben említett személyek, csoportok és szervezetek listája (1)

      1.   SZEMÉLYEK

                  1.

                  ABOU, Rabah Naami (más néven Naami Hamza; más néven Mihoubi Faycal; más néven Fellah Ahmed; más néven Dafri Rèmi Lahdi), született: 1966.2.1., Algír (Algéria), (az al-Takfir és az al-Hidzsra tagja)

                  2.

                  ABOUD, Maisi (más néven „a svájci Abderrahmane”), született: 1964.10.17., Algír (Algéria), (az al-Takfir és az al-Hidzsra tagja)

                  3.

                  * ALBERDI URANGA, Itziar (ETA-aktivista), született: 1963.10.7., Durango (Biscay), személyazonossági igazolvány száma: 78.865.693

                  4.

                  * ALBISU IRIARTE, Miguel (ETA-aktivista; a Gestoras Pro-amnisítia tagja), született: 1961.6.7., San Sebastián (Guipúzcoa), személyazonossági igazolvány száma: 15.954.596

                  5.

                  AL-MUGHASSIL, Ahmad Ibrahim (más néven ABU OMRAN; más néven AL-MUGHASSIL, Ahmed Ibrahim), született: 1967.6.26., Qatif-Bab al Shamal, Szaúd-Arábia; szaúdi állampolgár

                  6.

                  AL-NASSER, Abdelkarim Hussein Mohamed, született: Al Ihsa, Szaúd-Arábia; szaúdi állampolgár

                  7.

                  AL YACOUB, Ibrahim Salih Mohammed, született: 1966.10.16., Tarut, Szaúd-Arábia; szaúdi állampolgár

                  8.

                  * APAOLAZA SANCHO, Iván (ETA-aktivista; a K.Madrid tagja), született: 1971.11.10., Beasain (Guipúzcoa), személyazonossági igazolvány száma: 44.129.178

                  9.

                  ARIOUA, Azzedine, született: 1960.11.20., Constantine (Algéria) (az al-Takfir és az al-Hidzsra tagja)

                  10.

                  ARIOUA, Kamel (más néven Lamine Kamel), született: 1969.8.18., Constantine (Algéria) (az al-Takfir és az al-Hidzsra tagja)

                  11.

                  ASLI, Mohamed (más néven Dahmane Mohamed), született: 1975.5.13., Ain Taya (Algéria) (az al-Takfir és az al-Hidzsra tagja)

                  12.

                  ASLI, Rabah, született: 1975.5.13., Ain Taya (Algéria) (az al-Takfir és az al-Hidzsra tagja)

                  13.

                  * ARZALLUS TAPIA, Eusebio (ETA-aktivista), született: 1957.11.8., Regil (Guipúzcoa), személyazonossági igazolvány száma: 15.927.20

                  14.

                  ATWA, Ali (más néven BOUSLIM, Ammar Mansour; más néven SALIM, Hassan Rostom), Libanon, született: 1960., Libanon; libanoni állampolgár

                  15.

                  DARIB, Noureddine (más néven Carreto; más néven Zitoun Mourad), született: 1972.2.1., Algéria (az al-Takfir és az al-Hidzsra tagja

                  16.

                  DJABALI, Abderrahmane (más néven Touil), született: 1970.6.1., Algéria (az al-Takfir és az al-Hidzsra tagja)

                  17.

                  * ECHEBERRIA SIMARRO, Leire (ETA-aktivista), született: 1977.12.20., Basauri (Biscay), személyazonossági igazolvány száma: 45.625.646

                  18.

                  * ECHEGARAY ACHIRICA, Alfonso (ETA-aktivista), született: 1958.1.10., Plencia (Biscay), személyazonossági igazolvány száma: 16.027.051

                  19.

                  AL-HOORIE, Ali Saed Bin Ali (más néven AL-HOURI, Ali Saed Bin Ali; más néven EL-HOURI, Ali Saed Bin Ali), született: 1965.7.10. vagy 1965.7.11., El Dibabiya, Szaúd-Arábia; szaúdi állampolgár)

                  20.

                  FAHAS, Sofiane Yacine, született: 1971.9.10., Algír (Algéria) (az al-Takfir és az al-Hidzsra tagja)

                  21.

                  * GOGEASCOECHEA ARRONATEGUI, Eneko (ETA-aktivista), született: 1967.4.29., Guernica (Biscay), személyazonossági igazolvány száma: 44.556.097

                  22.

                  * IPARRAGUIRRE GUENECHEA, Ma Soledad (ETA-aktivista), született: 1961.4.25., Escoriaza (Navarra), személyazonossági igazolvány száma: 16.255.819

                  23.

                  * IZTUETA BARANDICA, Enrique (ETA-aktivista), született: 1955.7.30., Santurce (Biscay), személyazonossági igazolvány száma: 14.929.950

                  24.

                  IZZ-AL-DIN, Hasan (más néven GARBAYA, AHMED; más néven SA-ID; más néven SALWWAN, Samir), Libanon, született: 1963., Libanon, libanoni állampolgár

                  25.

                  LASSASSI, Saber (más néven Mimiche), született: 1970.11.30., Constantine (Algéria) (az al-Takfir és az al-Hidzsra tagja)

                  26.

                  MOHAMMED, Khalid Shaikh (más néven ALI, Salem; más néven BIN KHALID, Fahd Bin Adballah; más néven HENIN, Ashraf Refaat Nabith; más néven WADOOD, Khalid Adbul), született: 1965.4.14. vagy 1964.3.1., Pakisztán, útlevélszám: 488555

                  27.

                  MOKTARI, Fateh (más néven Ferdi Omar), született: 1974.12.26., Hussein Dey (Algéria) (az al-Takfir és az al-Hidzsra tagja)

                  28.

                  * MORCILLO TORRES, Gracia (ETA-aktivista; a Kas/Ekin tagja), született: 1967.3.15., San Sebastián (Guipúzcoa), személyazonossági igazolvány száma: 72.439.052

                  29.

                  MUGHNIYAH, Imad Fa'iz (más néven MUGHNIYAH, Imad Fayiz), a Hezbollah magas beosztású hírszerző tisztje, született: 1962.12.7., Tayr Dibba, Libanon, útlevélszám: 432298 (Libanon)

                  30.

                  * NARVÁEZ GOÑI, Juan Jesús (ETA-aktivista), született: 1961.2.23., Pamplona (Navarra), személyazonossági igazolvány száma: 15.841.101

                  31.

                  NOUARA, Farid, született: 1973.11.25., Algír (Algéria) (az al-Takfir és az al-Hidzsra tagja)

                  32.

                  * ORBE SEVILLANO, Zigor (ETA-aktivista; a Jarrai/Haika/Segi tagja), született: 1975.9.22., Basauri (Biscay), személyazonossági igazolvány száma: 45.622.851

                  33.

                  * PALACIOS ALDAY, Gorka (ETA-aktivista; a K.Madrid tagja), született: 1974.10.17., Baracaldo (Biscay), személyazonossági igazolvány száma: 30.654.356

                  34.

                  * PEREZ ARAMBURU, Jon Ińaki (ETA-aktivista; a Jarrai/Haika/Segi tagja) született: 1964.9.18., San Sebastián (Guipúzcoa), személyazonossági igazolvány száma: 15.976.521

                  35.

                  * QUINTANA ZORROZUA, Asier (ETA-aktivista; a K.Madrid tagja), született: 1968.2.27., Bilbao (Biscay), személyazonossági igazolvány száma: 30.609.430

                  36.

                  RESSOUS, Hoari (más néven Hallasa Farid), született: 1968.9.11., Algír (Algéria) (az al-Takfir és az al-Hidzsra tagja)

                  37.

                  * RUBENACH ROIG, Juan Luis (ETA-aktivista; a K.Madrid tagja), született: 1964.9.18., Bilbao (Biscay), személyazonossági igazolvány száma: 18.197.545

                  38.

                  SEDKAOUI, Noureddine (más néven Nounou), született: 1963.6.23., Algír (Algéria) (az al-Takfir és az al-Hidzsra tagja)

                  39.

                  SELMANI, Abdelghani (más néven Gano), született: 1974.6.14., Algír (Algéria) (az al-Takfir és az al-Hidzsra tagja)

                  40.

                  SENOUCI, Sofiane, született: 1971.4.15., Hussein Dey (Algéria) (az al-Takfir és az al-Hidzsra tagja)

                  41.

                  SISON, Jose Maria (más néven Armando Liwanag; más néven Joma, az NPA-t is magában foglaló Fülöp-szigeteki Kommunista Párt vezetője), született: 1939.2.8., Cabugao, Fülöp-szigetek

                  42.

                  TINGUALI, Mohammed (más néven Mouh di Kouba), született: 1964.4.21., Blinda (Algéria) (az al-Takfir és az al-Hidzsra tagja)

                  43.

                  * URANGA ARTOLA, Kemen (ETA-aktivista; a Herri Batasuna/E.H/Batasuna tagja), született: 1969.5.25., Ondarroa (Biscay), személyazonossági igazolvány száma: 30.627.290

                  44.

                  * VALLEJO FRANCO, Iñigo (ETA-aktivista), született: 1976.5.21., Bilbao (Biscay), személyazonossági igazolvány száma: 29.036.694

                  45.

                  * VILA MICHELENA, Fermín (ETA-aktivista; a Kas/Ekin tagja), született: 1970.3.12., Irún (Guipúzcoa), személyazonossági igazolvány száma: 15.254.214

            2.   CSOPORTOK ÉS SZERVEZETEK

                  1.

                  Abu Nidal Szervezet (ANO) (más néven Fatah-Forradalmi Tanács, Arab Forradalmi Brigádok, Fekete Szeptember és Szocialista Muzulmánok Forradalmi Szervezete)

                  2.

                  Al-Aqsa Mártírjainak Brigádja

                  3.

                  Al-Aqsa e.V.

                  4.

                  Al-Takfir és al-Hidzsra

                  5.

                  * Imperialista-ellenes Területi Egységek (Nuclei Territoriali Antimperialisti)

                  6.

                  Cooperativa Artigiana Fuoco ed Affini – Occasionalmente Spettacolare

                  7.

                  * Fegyveres Egységek a Kommunizmusért (Nuclei Armati per il Comunismo)

                  8.

                  Aum Shinrikyo (más néven AUM, más néven Aum Legfelsőbb Igazság, más néven Aleph)

                  9.

                  Babbar Khalsa

                  10.

                  * Tőke-, Börtön-, Börtönőr- és Börtöncella-ellenes Sejt (CCCCC – Cellula Contro Capitale, Carcere i suoi Carcerieri e le sue Celle)

                  11.

                  Az Új Néphadsereget (NPA) is magában foglaló Fülöp-szigeteki Kommunista Párt, Fülöp-szigetek, Sison Jose Maria C.-hez kapcsolódva (más néven Armando Liwanag; más néven Joma, az NPA-t is magában foglaló Fülöp-szigeteki Kommunista Párt vezetője)

                  12.

                  * Folytonosság Ír Köztársasági Hadsereg (Continuity Irish Republican Army – CIRA)

                  13.

                  * Euskadi Ta Askatasuna/Tierra Vasca y Libertad/Baszk Haza és Szabadság (ETA) (A következő szervezetek az ETA terroristacsoport részei: K.a.s., Xaki, Ekin, Jarrai-Haika-Segi, Gestoras pro-amnistía, Askatasuna, Batasuna (más néven Herri Batasuna, más néven Euskal Herritarrok)

                  14.

                  Gama’a al-Islamiyya (Iszlám Csoport) (más néven Al-Gama’a al-Islamiyya, IG)

                  15.

                  Nagy Iszlám Keleti Harci Front (Great Islamic Eastern Warriors Front – IBDA-C)

                  16.

                  * Grupos de Resistencia Antifascista Primero de Octubre/Október Elseje Antifasiszta Ellenálló Csoportok (G.R.A.P.O.)

                  17.

                  Hamász (ide tartozik a Hamas-Izz al-Din al-Qassem)

                  18.

                  Alapítvány a Szent Föld Felszabadításáért és Fejlesztéséért (Holy Land Foundation for Relief and Development)

                  19.

                  Ifjú Szikek Nemzetközi Szövetsége (International Sikh Youth Federation – ISYF)

                  20.

                  * Nemzetközi Szolidaritás (Solidarietà Internazionale)

                  21.

                  Kahane Chai (Kach)

                  22.

                  Kurd Munkáspárt (PKK), (más néven KADEK; más néven KONGRA-GEL)

                  23.

                  * Lojalista Önkéntes Erő (Loyalist Volunteer Force – LVF)

                  24.

                  Mudzsaheddin-e Khalq Szervezet (MEK vagy MKO) [az Iráni Ellenállás Nemzeti Tanács (National Council of Resistance of Iran – NCRI) kivételével], (más néven az Iráni Nemzeti Felszabadítási Hadsereg (NLA, a MEK katonai szárnya), Iráni Népi Mudzsaheddin (PMOI), Muzulmán Iráni Diákok Társasága)

                  25.

                  Nemzeti Felszabadítási Hadsereg (Ejército de Liberación Nacional)

                  26.

                  * Narancssárga Önkéntesek (Orange Volunteers – OV)

                  27.

                  Palesztin Felszabadítási Front (Palestine Liberation Front – PLF)

                  28.

                  Palesztin Iszlám Dzsihád (Palestinian Islamic Jihad – PIJ)

                  29.

                  Népi Front Palesztina Felszabadításért – PFLP

                  30.

                  Népi Front Palesztina Felszabadításért – Főparancsnokság (más néven PFLP-General Command, más néven PFLP-GC)

                  31.

                  * Igazi IRA (Real IRA)

                  32.

                  * Vörös Brigád a Harcoló Kommunista Párt Építéséért (Brigate Rosse per la Costruzione del Partito Comunista Combattente)

                  33.

                  * A Vörös Kéz Védelmezői (Red Hand Defenders – RHD)

                  34.

                  Kolumbiai Forradalmi Fegyveres Erők (Fuerzas armadas revolucionarias de Columbia – FARC)

                  35.

                  * Forradalmi Sejtek/Epanastatiki Pirines

                  36.

                  * November 17. Forradalmi Szervezet/Dekati Evdomi Noemvri

                  37.

                  Forradalmi Népi Felszabadítási Hadsereg/Front/Párt (DHKP/C) (más néven Devrimci Sol (Forradalmi Baloldal), Dev Sol)

                  38.

                  * Forradalmi Népi Harc/Epanastatikos Laikos Agonas (ELA)

                  39.

                  Fényes Ösvény (Sendero Luminoso – SL)

                  40.

                  Stichting Al Aqsa (más néven Stichting Al Aqsa Nederland, más néven Al Aqsa Nederland)

                  41.

                  * Július Huszadika Brigád (Brigata XX Luglio)

                  42.

                  * Ulster Defence Association/Ulster Freedom Fighters (UDA/UFF)

                  43.

                  Kolumbiai Egyesült Önvédelmi Erők (Autodefensas Unidas de Colombia – AUC)

                  44.

                  * Egység a Forradalmi Proletár Kezdeményezésért (Nucleo di Iniziativa Proletaria Rivoluzionaria)

                  45.

                  * Egységek a Proletár Kezdeményezésért (Nuclei di Iniziativa Proletaria)

                  46.

                  * Nem hivatalos Anarchista Szövetség (F.A.I. – Federazione Anarchica Informale)

         (1)  A *-gal jelölt személyekre, csoportokra és szervezetekre kizárólag a 2001/931/KKBP közös álláspont 4. cikke vonatkozik.


title: 2012/56/EU: A Bizottság határozata ( 2012. január 31. ) a költségvetési rendelet végrehajtására vonatkozó részletes szabályok megállapításáról szóló 2342/2002/EK, Euratom rendelet 157. cikkének b) pontjában és 158. cikke (1) bekezdésében említett küszöbértékek felülvizsgálatáról

text:
               1.2.2012

               HU

               Az Európai Unió Hivatalos Lapja

               L 29/43

         A BIZOTTSÁG HATÁROZATA
   (2012. január 31.)
   a költségvetési rendelet végrehajtására vonatkozó részletes szabályok megállapításáról szóló 2342/2002/EK, Euratom rendelet 157. cikkének b) pontjában és 158. cikke (1) bekezdésében említett küszöbértékek felülvizsgálatáról
   (2012/56/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (1) és különösen annak 271. cikkére,
   mivel:

               (1)

               Az 1251/2011/EU bizottsági rendelettel (2) módosultak az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelvben (3) előírt, a közbeszerzési szerződések odaítélésénél alkalmazandó küszöbértékek.

               (2)

               Következésképpen az egységesség érdekében módosítani kell a 2342/2002/EK, Euratom rendelet 157. cikkének b) pontjában és 158. cikkének (1) bekezdésében felsorolt küszöbértékeket.

               (3)

               Mivel az 1251/2011/EU rendelet által módosított küszöbértékek 2012. január 1-jétől alkalmazandók, e határozatot szintén 2012. január 1-jétől kell alkalmazni. Következésképpen elő kell írni, hogy e határozat az Európai Unió Hivatalos Lapjában való kihirdetésének napját követő napon lépjen hatályba.

               (4)

               A költségvetési rendelet végrehajtására vonatkozó részletes szabályok megállapításáról szóló 2342/2002/EK, Euratom bizottsági rendelet 157. cikkének b) pontjában és 158. cikkének (1) bekezdésében említett küszöbértékek felülvizsgálatáról szóló, 2010. február 9-i 2010/78/EU bizottsági határozat (4) ezzel elévül, és ezért hatályon kívül kell helyezni,

         ELFOGADTA EZT A HATÁROZATOT:
   1. cikk
   A közbeszerzési szerződések odaítélésénél alkalmazott eljárásokra vonatkozó küszöbértékek euróban meghatározott értéke a következő:

               —

               a 157. cikk b) pontja esetében: 5 000 000 EUR,

               —

               a 158. cikk (1) bekezdésének a) pontja esetében: 130 000 EUR,

               —

               a 158. cikk (1) bekezdésének b) pontja esetében: 200 000 EUR,

               —

               a 158. cikk (1) bekezdésének c) pontja esetében: 5 000 000 EUR.

         2. cikk
   A 2010/78/EU határozat hatályát veszti.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   Ezt a határozatot 2012. január 1-jétől kell alkalmazni.

      Kelt Brüsszelben, 2012. január 31-én.

            a Bizottság részéről

            az elnök

         José Manuel BARROSO

      (1)  HL L 357., 2002.12.31., 1. o.

      (2)  HL L 319., 2011.12.2., 43. o.

      (3)  HL L 134., 2004.4.30., 114. o.

      (4)  HL L 37., 2010.2.10., 73. o.


title: 2014/490/EU: A pán-euromediterrán preferenciális származási szabályokról szóló regionális egyezmény Vegyes Bizottságának 2. számú határozata ( 2014. május 21. ) a Moldovai Köztársaságnak a pán-euromediterrán preferenciális származási szabályokról szóló regionális egyezményhez való csatlakozás iránti kérelméről

text:
               23.7.2014

               HU

               Az Európai Unió Hivatalos Lapja

               L 217/88

         A PÁN-EUROMEDITERRÁN PREFERENCIÁLIS SZÁRMAZÁSI SZABÁLYOKRÓL SZÓLÓ REGIONÁLIS EGYEZMÉNY VEGYES BIZOTTSÁGÁNAK 2. SZÁMÚ HATÁROZATA
   (2014. május 21.)
   a Moldovai Köztársaságnak a pán-euromediterrán preferenciális származási szabályokról szóló regionális egyezményhez való csatlakozás iránti kérelméről

      (2014/490/EU)

   A VEGYES BIZOTTSÁG,
   tekintettel a pán-euromediterrán preferenciális származási szabályokról szóló regionális egyezményre (1),
   mivel:

               (1)

               A pán-euromediterrán preferenciális származási szabályokról szóló regionális egyezmény (a továbbiakban: egyezmény) 5. cikkének (1) bekezdése szerint harmadik felek is az egyezmény szerződő feleivé válhatnak, ha a csatlakozni kívánó ország vagy terület legalább az egyik szerződő féllel preferenciális származási szabályokról rendelkező, hatályban lévő szabadkereskedelmi megállapodást kötött.

               (2)

               A Moldovai Köztársaság 2013. július 17-én az egyezményhez való csatlakozás iránti írásbeli kérelmet nyújtott be az egyezmény letéteményeséhez.

               (3)

               A Moldovai Köztársaság tagja az Albánia, Bosznia-Hercegovina, Macedónia Volt Jugoszláv Köztársaság, a Moldovai Köztársaság, Montenegró, Szerbia és Koszovó között létrejött Közép-európai Szabadkereskedelmi Megállapodásnak (2). Így a Moldovai Köztársaságnak hatályos szabadkereskedelmi megállapodása van az egyezmény hat szerződő felével és eleget tesz az egyezmény 5. cikkének (1) bekezdésében meghatározott feltételeknek ahhoz, hogy szerződő féllé váljon.

               (4)

               Az egyezmény 4. cikke (3) bekezdésének b) pontja szerint a vegyes bizottság határozatot hoz harmadik feleknek az egyezményhez való csatlakozásra való felkéréséről.

               (5)

               A Svájci Államszövetség és a Liechtensteini Hercegség arról tájékoztatta a vegyes bizottság titkárságát, hogy nem tudták a május 21-i ülést megelőzően lezárni belső eljárásaikat, így – az egyezmény 4. cikkének (4) bekezdésével összhangban – a határozatot az említett ülésen ezen eljárások lezárulásának feltételével fogadják el,

         ELFOGADTA EZT A HATÁROZATOT:
   1. cikk
   A Moldovai Köztársaságot fel kell kérni, hogy csatlakozzon a pán-euromediterrán preferenciális származási szabályokról szóló regionális egyezményhez.
   2. cikk
   Ez a határozat 2014. szeptember 1-jén lép hatályba.

      Kelt Brüsszelben, 2014. május 21-én.

            a Vegyes Bizottság részéről

            az elnök

         P.-J. LARRIEU

      (1)  HL L 54., 2013.2.26., 4. o.

      (2)  Ez a megnevezés nem érinti a státusszal kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.